Leány Gyerek kezdő I.forduló

Az idei évben a Gyerek kezdő korcsoportban három csapattal is el tudtunk indulni, ami nagyon jó dolog!

A három csapatból kettő csapat idén versenyzett először ebben a korcsoportban. A „C” csapat tagjai : Jurecska Fanni, Tolnai Chloé, Mizsér Norina, Pecséri Laura. Az „A” csapat tagjai: Jekkel Boglárka, Sebők Zoé, Radics Barbara, Nagy Luca. A melegítő teremben minden rendben ment, mindenki szépen dolgozott , csupán csak kettő-három lány igényelt több segítséget , támogatást. Meglepő volt számomra és kellemes csalódás , hogy bár az első ilyen versenyük még is úgy dolgoztak a melegítő teremben mintha már több ilyen versenyen vettek volna részt, mindenki összeszedetten , figyelmesen dolgozott.

A „B” csapat tagjai: Jankovics Kamilla, Pados Jázmin, Szabó Vivien, Kriszt Csenge, Szalai Hanna. Ez a csapat már tavaly is ebben a korcsoportban versenyzett , ezért ettől a csapattól várunk el a legtöbbet. Az idei év célja a dobogó legfelső foka. Látszik is a munkájukon , hogy a tavalyi évben már ebben a korcsoportban versenyeztek. A melegítő teremben szépen , összeszedetten dolgoztak, biztos voltam benne , hogy a versenyteremben sem lesz probléma.

Korláton kezdtük meg a versenyt , ahol tudásukhoz képest szép gyakorlatokat mutattak be. Viszont ezen a szeren még sok gyakorlásra van szükség , a következő versenyen szeretném , ha a billenés kézállások meglennének! Korlátot követte a gerenda , ahol a tavalyi hibámból tanulva én is, és a gyerekek is sokkal tudatosabban , összeszedetten melegítettek és versenyeztek is, ami meg is látszott a munkájukon. Minimális hibákat elnézve elégedett vagyok a gerenda gyakorlatokkal, a következő versenyre szeretném, ha a gimnasztikák dinamikusabbak , határozottabbak lennének és a sisson, futóátugrás jobban meg lennének nyitva. Talajon a koreográfia a gimnasztikus elemek szépen, pontosan voltak előadva. Az akrobatikákban egy két kisebb technika hibát kell majd kijavítani. Az ugrás egy könnyű szernek tűnik, de még sem olyan könnyű, sok apróbb technikai hibát kell kijavítanunk , hogy ez az ugrás még jobb legyen , de összességében nem rossz, amit bemutattak a lányok.

Ezen a versenyen kettő nagyon fontos leányzó (Jávor Brigitta és Pető Regina) hiányzott a csapatból akik sérülés miatt sajnos nem tudtak versenyezni, de reméljük , hogy a következő versenyen már ők is a csapatot tudják erősíteni a munkájukkal.

Sram Vivien